На спартыўных перамогах вучняў школы, выдатнай трэнерскай рабоце педагогаў Эдуарда Варывоцкага і Валерыя Кузняцова, якія падрыхтавалі спартсменаў, што ўваходзяць у зборныя каманды вобласці і краіны, акцэнтаваў сваё выступленне намеснік начальніка аддзела адукацыі, спорту і турызму райвыканкама Іван Вільнявец, адзначыўшы пры гэтым і слаўныя вынікі ў спорце ваеннаслужачых часці. В. а. начальніка аддзела адукацыі, спорту і турызму Людміла Стонька падзякавала кіраўніцтву вайсковай часці за вялікую патрыятычную работу, якую праводзяць афіцэры з вучнямі. І як вынік такой сумеснай дзейнасці, кожны год выпускнікі Коласаўскай СШ становяцца курсантамі Ваеннай акадэміі, Акадэміі МУС і камандна-інжынернага інстытута МНС.